CELEX: 62005FA0044(01)
Language: fi
Date: 2012-10-23 00:00:00
Title: Asia F-44/05 RENV: Virkamiestuomioistuimen tuomio (toinen jaosto) 23.10.2012 — Strack v. komissio (Henkilöstö — Virkamiehet — Asian palauttaminen virkamiestuomioistuimeen kumoamistuomion jälkeen — Toimielimen työntekijöiden koskemattomuuden pidättäminen tuomioistuinmenettelyssä esitettyjen suullisten ja kirjallisten toteamusten vuoksi — Nimittäminen yksikönpäällikön tehtävään — Hakemuksen hylkääminen — Kumoamiskanne — Sivuutetun hakijan oikeussuojan tarve — Oikeusvoima — Menettelyvirhe — Intressivertailu — Vahingonkorvauskanne — Sääntöjenvastaisuudesta aiheutunut henkinen kärsimys)

16.2.2013   
            
            
               FI
            
            
               Euroopan unionin virallinen lehti
            
            
               C 46/25
            
         Virkamiestuomioistuimen tuomio (toinen jaosto) 23.10.2012 — Strack v. komissio
   (Asia F-44/05 RENV)
   (Henkilöstö - Virkamiehet - Asian palauttaminen virkamiestuomioistuimeen kumoamistuomion jälkeen - Toimielimen työntekijöiden koskemattomuuden pidättäminen tuomioistuinmenettelyssä esitettyjen suullisten ja kirjallisten toteamusten vuoksi - Nimittäminen yksikönpäällikön tehtävään - Hakemuksen hylkääminen - Kumoamiskanne - Sivuutetun hakijan oikeussuojan tarve - Oikeusvoima - Menettelyvirhe - Intressivertailu - Vahingonkorvauskanne - Sääntöjenvastaisuudesta aiheutunut henkinen kärsimys)
   2013/C 46/44
   Oikeudenkäyntikieli: saksa
   
      Asianosaiset
   
   
      Kantaja: Guido Strack (Köln, Saksa) (edustajat: asianajajat N. A. Lödler ja H. Tettenborn)
   
      Vastaaja: Euroopan komissio (asiamiehet: H. Krämer ja B. Eggers)
   
      Oikeudenkäynnin kohde
   
   Asian palauttaminen kumoamistuomion jälkeen — Henkilöstö — Yhtäältä komission sen päätöksen kumoaminen, jolla hylättiin kantajan hakemus ”Tarjouspyyntöjen ja sopimusten” yksikön päällikön toimeen ja nimitettiin toinen hakija kyseiseen toimeen, ja toisaalta vahingonkorvausvaatimus (aiemmin T-225/05)
   
      Tuomiolauselma
   
   
               1)
            
            
               Euroopan yhteisöjen virkamiehiin sovellettavan koskemattomuuden pidättämistä koskeva vaatimus asiassa F-44/05, Strack vastaan komissio, jätetään tutkimatta.
            
         
               2)
            
            
               Vaatimus saada korvausta hallinnollisen menettelyn, jolla pyritään täyttämään tehtävä, kohtuuttoman keston takia ja oikeudenkäyntiä edeltävän menettelyn kohtuuttoman keston takia, hylätään perusteettomana.
            
         
               3)
            
            
               A:n nimittämistä koskeva päätös ja 19.11.2004 tehty Euroopan yhteisöjen komission päätös, jolla hylättiin Strackin hakemus Euroopan yhteisöjen virallisten julkaisujen toimiston ”Tarjouspyyntöjen ja sopimusten” yksikön päällikön toimeen, kumotaan.
            
         
               4)
            
            
               Kanne hylätään muilta osin.
            
         
               5)
            
            
               Euroopan komissio vastaa omista oikeudenkäyntikuluistaan asiassa F-44/05, Strack vastaan komissio, asiassa T-526/08 P, komissio vastaan Strack ja asiassa F-44/05 RENV, Strack vastaan komissio, ja se velvoitetaan korvaamaan Strackille samoissa asioissa aiheutuneet oikeudenkäyntikulut.